ΓΡΑΠΤΗ ΕΡΩΤΗΣΗ E-3223/00

υποβολή: Robert Evans (PSE) προς την Επιτροπή

(17 Οκτωβρίου 2000)

Θέμα: Μεταφορά ζώων και συμμόρφωση προς την οδηγία του Συμβουλίου 91/628/ΕΟΚ

Η Επιτροπή δημοσίευσε προσφάτως έκθεση σχετικά με αποστολή στη Γαλλία το Νοέμβριο 1999 για τον καθορισμό ενδιαμέσων σταθμών για τη μεταφορά ζώων σε μεγάλες αποστάσεις. Η έκθεση αναφέρει ότι το 40 % των οχημάτων από ένα άλλο κράτος μέλος τα οποία επρόκειτο να σταματήσουν σε προκαθορισμένο γαλλικό σταθμό δεν το έπραξαν. Η Επιτροπή επισκέφθηκε επίσης λιμένα στον οποίον κατέπλευσε οχηματαγωγό που μετέφερε οχήματα με αγροτικά ζώα από ένα άλλο κράτος μέλος. Η Επιτροπή βρήκε πολυάριθμες παρατυπίες στα σχεδιαγράμματα δρομολογίων των οχημάτων. Ανακάλυψαν επίσης ότι μόνον τρία από τα επτά οχήματα σταμάτησαν πράγματι σε συγκεκριμένο μέρος, για την ανάπαυση των ζώων, σύμφωνα με τα σχεδιαγράμματα των δρομολογίων.

Μπορεί η Επιτροπή να διαπιστώσει:

1. Τα κράτη μέλη από τα οποία προήλθαν τα οχήματα σε αμφότερες τις προαναφερθείσες περιπτώσεις, και

2. τα μέτρα τα οποία λαμβάνονται για να πεισθεί η Γαλλία και τα άλλα κράτη μέλη να επιβάλουν την κοινοτική νομοθεσία σχετικά με:

α) χρονοδιαγράμματα δρομολογίων που να περιλαμβάνουν όλες τις πληροφορίες που απαιτούνται από την οδηγία του Συμβουλίου 91/628/ΕΟΚ(1) και

β) τη συμμόρφωση των μεταφορέων με τα χρονοδιαγράμματα δρομολογίων και την εξασφάλιση των απαιτουμένων περιόδων ανάπαυσης για τα ζώα, σύμφωνα με την εν λόγω οδηγία;

(1) ΕΕ L 340 της 11.12.1991, σελ. 17.

Απάντηση του κ. Byrne Εξ ονόματος της Επιτροπής

(16 Ιανουαρίου 2001)

Στη διάρκεια της αποστολής του Γραφείου Τροφίμων και Κτηνιατρικών Θεμάτων της Επιτροπής (ΓΤΚΘ) στη Γαλλία το Νοέμβριο του 1999, τα ευρήματα στο γαλλικό λιμένα και ενδιάμεσο σταθμό στον οποίο αναφέρεται ο κ. βουλευτής, αφορούσαν μεταφορείς που ξεκίνησαν το ταξίδι τους από την Ιρλανδία.

Στις συστάσεις που διατύπωσε ύστερα από αυτή την αποστολή, το ΓΤΚΘ ζήτησε από τις γαλλικές αρχές να ενημερώσουν την Επιτροπή για τα μέτρα που λαμβάνουν προκειμένου να εξασφαλίσουν ότι τα σχεδιαγράμματα των δρομολογίων τηρούνται καιπογράφονται κανονικά. Παρ' ότι οι γαλλικές αρχές ενημέρωσαν το ΓΤΚΘ ότι έχουν λάβειπόψη τους πολλές από τις συστάσεις της εν λόγω έκθεσης μέσα στις χρονικές προθεσμίες, το θέμα των σχεδιαγραμμάτων των δρομολογίων δεν έχει αντιμετωπισθεί ικανοποιητικά και το ΓΤΚΘ ζήτησε περαιτέρω διευκρινίσεις σχετικά. Οι αρχές της Ιρλανδίας έχουν επίσης ενημερωθεί για τα ευρήματα και έχει προγραμματιστεί συνεδρίαση για να συζητηθεί το ζήτημα.

Οι εκθέσεις του ΓΤΚΘ γενικά δείχνουν ότι σε πολλά κράτη μέλη ο βαθμός προτεραιότητας που δίνεται στον έλεγχο των σχεδιαγραμμάτων των δρομολογίων δεν είναιψηλός. Οι κεντρικές αρχές πολλών κρατών μελών δεν παρέχουν λεπτομερείς οδηγίες ή ιδιαίτερη βοήθεια στις τοπικές αρχές σχετικά με τον έλεγχο των σχεδιαγραμμάτων αυτών. Το ΓΤΚΘ έχει θέσει ως προτεραιότητα την αξιολόγηση των σχεδιαγραμμάτων των δρομολογίων, κατά τις αποστολές της στον τομέα της ορθής μεταχείρισης των ζώων κατά τη μεταφορά, καθώς τη διατύπωση συστάσεων στα εμπλεκόμενα κράτη μέλη και στην Επιτροπή, όπου αυτό αρμόζει.

Τέλος, η Επιτροπή ενέκρινε πρόσφατα έκθεση σχετικά με την εφαρμογή της κοινοτικής νομοθεσίας σχετικά με την προστασία των ζώων κατά τη μεταφορά(1). Αυτό το έγγραφοποβλήθηκε στο Συμβούλιο και στο Κοινοβούλιο. Η Επιτροπή σκοπεύει ναποβάλει προτάσεις βάσει των συμπερασμάτων αυτής της έκθεσης, στις οποίες θα περιλαμβάνονται πρωτοβουλίες για να αντιμετωπιστεί το πρόβλημα της ανεπαρκούς τήρησης των ανώτατων ορίων διάρκειας του ταξιδιού.

Η μη εφαρμογή από τα κράτη μέλη ουσιαστικών διατάξεων της τρέχουσας οδηγίας, δηλαδή της οδηγίας 95/29/ΕΚ του Συμβουλίου της 29ης Ιουνίου 1995 για την τροποποίηση της οδηγίας 91/628/ΕΟΚ σχετικά με την προστασία των ζώων κατά τη μεταφορά(2), αποτελεί επίσης παραβίαση του κοινοτικού δικαίου, για την οποία η Επιτροπή μπορεί, στις κατάλληλες περιπτώσεις, να ασκήσει δίωξη βάσει του άρθρου 226 (πρώην άρθρο 169) της συνθήκης για την ΕΚ. Η Επιτροπή θα εξετάσει εάν στην προαναφερθείσα περίπτωση πρέπει να προβεί σε ενέργειες βάσει του άρθρου 226, εκτός εάν βεβαιωθεί ότι έχουν ληφθεί επαρκή μέτρα τόσο από την Ιρλανδία όσο και από τη Γαλλία, προκειμένου να εξασφαλιστεί η τήρηση της οδηγίας.

(1) COM(2000)809 τελικό.

(2) ΕΕ L 148 της 30.6.1995.